钦定古今图书集成/明伦汇编/人事典/第053卷 > 《方言》 > 《伤己赋》宋·谢灵运
## 钦定古今图书集成/明伦汇编/人事典/第053卷 > 《方言》 > 《伤己赋》宋·谢灵运

嗟夫！卞赏珍于连城，孙别骏于千里，彼珍骏以贻爱，
此陋容其敢拟，丁旷代之渥惠，遭谬眷于君子，眺徂
岁之骤经，睹芳春之每始，始春芳而羡物，终岁徂而
感已，貌憔悴以衰形，意幽翳而苦心，出衾裯而载坐，
辟襜幌以迥临，望步檐而周流，眺幽闺之清阴，想轻
綦之往迹，餐和声之馀音，播芬烟而不熏，张明镜而
不照。歌《白华》之绝曲，奏《蒲生》之促调。